Ekstremværet Amy

**Ekstremværet Amy** var en ekstratropisk syklon som rammet Nord-Europa og Vest-Europa i oktober 2025. Den ble gitt navnet Amy av Met Office i Storbritannia 1. oktober 2025.

Amy forårsaket minst ett dødsfall i Irland og to i Frankrike. 

## Norge
### Hendelsesforløp
I Norge ble Amy klassifisert av Meteorologisk institutt som ekstremvær. Det traff Norge natt til 4. oktober 2025. I Norge forårsaket det full togstans i hele landet på grunn av en kommunikasjonsfeil indirekte forårsaket av uværet. Uværet førte til flere farevarsler, og kraftige vindkast tok med seg gjenstander og hustak. I Sør-Norge førte uværet til mange stengte veier,  strømløse og over  skademeldinger registrert få dager etterpå. Skadene er per 8. oktober 2025 anslått å være på over én milliard kroner.Kvelden 4. oktober var uværet på vei med orkan styrke til Møre og Romsdal, Sogn og Fjordane og Trøndelag. Sent 4. oktober ble det målt vindkast på 37 meter i sekundet, tilsvarende orkan, ved Buholmråsa fyr i Trøndelag. Vinden hadde da begynt å minke i vest.

Ekstremværet ga mest nedbør på Fyriegg i Tinn i Telemark, med 121,4 millimeter på 12 timer. Vinden nådde 62,1 meter i sekundet på Folgefonna skisenter i Vestland. Det var forventet at et nytt lavtrykk fra Island ville komme til å gi regn og vind langs kysten torsdag den 7. oktober.

### Skader og konsekvenser

I Tønsberg forårsaket uværet store ødeleggelser særlig på kjøpesenteret Re-Torvet. På Hordnes utenfor Bergen oppsto det omfattende skader på strømnettet, noe som førte til at området kvelden 5. oktober fortsatt var uten strøm etter å ha vært strømløst siden 3. oktober. Flere tusen kunder av Lede i Vestfold og Telemark var dessuten, ifølge TV 2, fremdeles strømløse. Det samme var  kunder av Tensio i Trøndelag, 702 kunder av Elvia på Østlandet, og 334 kunder av BKK på Vestlandet. 6. oktober var det mellom  og  kunder som var strømløse, et antall som var ventet å bli redusert i løpet av dagen.

Oppdal var et av stedene som ble hardt rammet, der hus og garasjer ble knust, flere bygninger fikk taket revet av og bygninger ble rasert. En større del av taket til kjøpesenteret Domus Oppdal ble tatt av vinden, med den konsekvensen at sprinkleranlegget ble utløst i hele kjøpesenteret. Industriområdet i bygda fikk store skader, legesenteret fikk takskader og skader fra regnet, nødnettet var nede, og fem av ni basestasjoner mistet strømmen.

Uværet førte til overarbeid for det danske flymannskapet i SAS, noe som forårsaket at flere barn som reiste alene fra Spania om kvelden 4. oktober, strandet på København lufthavn, Kastrup i Danmark i stedet for å komme til Oslo.

Ifølge pressesjef Ole Irgens i Tryg var det uvanlige med denne stormen at skadeomfanget kom i to omganger. Først oppsto mange vindskader, deretter fulgte en ny bølge med vannskader – ofte på de samme stedene.

## Belgia
Den 3. oktober utstedte det belgiske meteorologiske instituttet IRM gule vindvarsler for store deler av landet fra klokken 8 den 4. oktober til klokken 8 den 5. oktober. Ved middagstider hadde brannvesenet i Brussel respondert til 63 hendelser. 30 av disse gjaldt veltede trær eller ødelagte grener, 15 av dem gjaldt flom som følge av blokkerte avløp. I tillegg gjaldt 18 hendelser forskjellige gjenstander som var feid bort av den sterke vinden.

## Danmark
Den 3. oktober utstedte Danmarks Meteorologiske Institut (DMI) gult varsel (kategori 1) om vind og regn for mesteparten av landet. Høyhastighetstog mellom Aalborg og Aarhus ble innstilt fra klokken 23.00 til 13.45 dagen etter. Den 4. oktober ble det registrert vindkast på 35 meter i sekundet (130 km/t) i Frederikshavn. Uværet skapte gode rammer for den internasjonale kitingkonkurransen Red Bull King of the Air Qualifier Cold Hawaii, som ble avholdt i Vorupør.

## Irland
Den 3. oktober døde en mann i Letterkenny i grevskapet Donegal. Dødsfallet ble beskrevet som relatert til Stormen Amy. Vindkast på 148 km/t var registrert ved Malin Head, Irlands nordligste punkt. Mer enn   hjem stod uten elektrisitet i landet, og 115 flyvninger ble kansellert ved Dublin lufthavn.

## Referanser


## Eksterne lenker
* 
* 
* 
*